Весела Василева
Болката понякога ми казва…

chitanka.info

Болката понякога ми казва

колко много те обичам.

Болката, която тъй банално

на пробождане от нож прилича,

болката, която разтуптява

в цялото тело кръвта;

някога от всичкото остава

само някак си това,

че обичам още много.

Днес съм вече може би по-друга,

мисля си: защо съм променена?…

Ето, че сега притихна

тръпката на мъка, а не мога

да усетя топлината — грубо,

много грубо вече наранена.

1943, 8 януари

Издание:

Весела Василева. „Стихотворения. Лирични фрагменти. Писма.“, С. 1990 г., Издателство Български писател. Съставители: Ангелина Василева-Огнянова, Блага Димитрова, Невена Стефанова. Редакция и бележки: Блага Димитрова. Предговор от Петър Динеков.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.